Vianoce sa blížia
Vo Vatikáne odhalili betlehem a rozsvietili vianočný strom
Foto - TASR/AP
Vianočný stromček nás učí o koreňoch a betlehem nás pozýva ku kontemplácii, povedal počas slávnostnej chvíle pápež František.
V strede Námestia svätého Petra v predvečer 2. adventnej nedele odhalili betlehem z cédrového dreva, dielo umelcov z horskej obce Sutrio v severotalianskom regióne Furlansko.
Svetlom variujúcich farieb s dominujúcou bledomodrou zažiarila do tmy 30-metrová jedľa, ktorá vyrástla v mestečku Rosello v regióne Abruzzo.
Súčasťou scény betlehemu je pologuľa symbolizujúca jaskyňu, ktorá prichýlila Svätú rodinu. Medzi sochami v životnej veľkosti sú okrem biblických postáv a zvierat aj bežní ľudia konajúci prácu alebo symbolické gestá: tkáčka, podomový predavač "kramár", pastierka či manželský pár s dieťaťom. Nechýbajú ani mudrci.
Horská obec Sutrio v severotalianskej oblasti Carnia sa pýši významnou tradíciou spracovania dreva a každý rok v septembri organizuje kultúrne podujatie s názvom Čaro dreva.
Ozdoby na vianočný strom privezený z Rosella vyrobili mladí ľudia z tamojšieho rehabilitačného psychiatrického zariadenia.
Slávnosť pokazilo nepriaznivé počasie
Svätý Otec na poludnie v Aule Pavla VI. prijal delegácie darcov zo spomenutých miest, ako aj z Guatemaly, odkiaľ venovali betlehem, ktorý zdobí pódium auly.
V príhovore pripomenul význam symbolov: vianočný strom svieti do tmy ako Kristovo svetlo a hovorí aj o dôležitosti udržiavania našich koreňov, betlehemská scéna je zase pozvaním k rozjímavému nazeraniu na tajomstvo viery.
Foto: TASR/AP
Samotné odhalenie betlehemu a rozsvietenie vianočnej výzdoby bolo na Námestí sv. Petra o 17. hodine. Slávnosť za účasti predsedu vatikánskeho governatorátu kardinála Fernanda Vérgeza Alzagu a generálnej sekretárky sestry Raffaelly Petriniovej, ako aj darcov zo Sutria, z Rosella a Guatemaly sa pre nepriaznivé počasie konalo v Aule Pavla VI.
Strom a oba betlehemy zostanú vystavené až do konca vianočného obdobia – sviatku Krstu Pána v nedeľu 8. januára.
Z príhovoru pápeža Františka
"Stromček a betlehem sú dve znamenia, ktoré stále fascinujú malých aj veľkých. Strom so svojimi svetlami nám pripomína Ježiša, ktorý prichádza, aby rozjasnil našu tmu, našu existenciu často uzavretú v tieni hriechu, strachu, bolesti.
A ponúka ďalšiu úvahu: podobne ako stromy, aj ľudia potrebujú korene. Lebo len ten, kto je zakorenený v dobrej pôde, zostáva pevný, rastie, dozrieva, odoláva vetrom, ktoré ním otriasajú, a stáva sa vzťažným bodom pre tých, ktorí sa na neho pozerajú.
Nuž, moji drahí, nič z toho sa neudeje bez koreňov: bez pevných základov zostáva človek vratký. Je dôležité zachovať si korene, tak v živote, ako aj vo viere. V tejto súvislosti nám apoštol Pavol pripomína základ, v ktorom máme zakoreniť svoj život, aby sme zostali pevní: hovorí, že máme zostať "zakorenení v Ježišovi Kristovi" (Kol 2,7). To nám pripomína vianočný stromček: byť zakorenení v Ježišovi Kristovi. (...)
Foto: TASR/AP
A tak prichádzame k jasličkám, ktoré nám hovoria o narodení Božieho Syna, ktorý sa stal človekom, aby bol blízko každého z nás. Jasličky nám vo svojej skutočnej chudobe pomáhajú znovu objaviť skutočné bohatstvo Vianoc a očistiť sa od mnohých aspektov, ktoré znečisťujú vianočnú krajinu.
Jednoduchý a známy betlehem odkazuje na Vianoce, ktoré sa líšia od tých konzumných a komerčných: je to niečo iné; pripomína nám, aké dobré je, aby sme si v našich dňoch, často zahltených zhonom, vážili chvíle ticha a modlitby. Ticho nás povzbudzuje ku kontemplácii Dieťaťa Ježiša, pomáha nám zblížiť sa s Bohom, s krehkou jednoduchosťou maličkého novorodenca, s tichosťou jeho uloženia, s nežnou láskou plienok, ktoré ho zahaľujú. (...)
Korene a kontemplácia: strom nás učí o koreňoch, betlehem nás pozýva ku kontemplácii. Nezabúdajte na tieto dva ľudské a kresťanské postoje. A ak chceme skutočne sláviť Vianoce, objavme prostredníctvom jasličiek prekvapenie a úžas nad maličkosťou, maličkosťou Boha, ktorý sa robí malým, ktorý sa nenarodil v okázalosti, ale v chudobe stajne. A aby sme sa s ním stretli, musíme ho dosiahnuť tam, kde je; musíme sa znížiť, musíme sa zmenšiť, zanechať všetku márnosť, aby sme prišli tam, kde je on.
A modlitba je najlepším spôsobom, ako sa poďakovať za tento dar nezištnej lásky, ako sa poďakovať Ježišovi, ktorý túži vstúpiť do našich domovov a do našich sŕdc. Áno, Boh nás tak veľmi miluje, že zdieľa naše človečenstvo a náš život. Nikdy nás nenecháva samých, je po našom boku za každých okolností, v radosti i v smútku. Aj v tých najhorších chvíľach je tu, pretože je Emanuel, Boh s nami, svetlo, ktoré osvetľuje tmu, a nežná prítomnosť, ktorá nás sprevádza na našej ceste.
Drahí bratia a sestry, ešte raz vám ďakujem za vianočné dary v podobe stromu a jasličiek a každému z vás, vašim rodinám a spoločenstvám prajem požehnané Vianoce a zverujem vás materinskej ochrane Panny Márie, Božej a našej Matky. A prosím vás o modlitbu za mňa. Vďaka.
Dnes treba vedieť
Voľby: SMK bude hovoriť o rizikách prílevu utečencov
Predseda SMK József Berényi dnes pri predstavení volebného programu strany uviedol: "Nekontrolovateľný prílev utečencov je zlým javom, chceme obmedziť príchod takéhoto množstva cudzincov, pretože tento trend prináša veľké riziká," konštatoval. Berényi zdôraznil, že úbytok 110.000 Maďarov na Slovensku je tiež významnou výzvou pre SMK.
Nemecko zasiahla vlna xenofóbnych útokov
Cieľom xenofóbnych útokov v Nemecku sa počas uplynulých 48 hodín stali dvaja izraelskí študenti, Ind, muž s africkými koreňmi, tínedžer s nemeckým občianstvom a niekoľko ďalších ľudí. K útokom došlo v mestách Kolín nad Rýnom, Drážďany a Duisburg, informovala dnes nemecká polícia. Domnieva sa, že mohlo ísť o odvetné útoky za napadnutie stoviek žien na Silvestra v niekoľkých nemeckých mestách, ktoré spojila s cudzincami.
Poľsko je pripravené prijať tento rok 400 utečencov
Predsedníčka novej poľskej pravicovej vlády Beata Szydlová dnes povedala, že Poľsko je pripravené prijať tento rok 400 utečencov v rámci relokačného programu Európskej únie.
Velez-Zuzulová jasnou líderkou po 1. kole slalomu
Velez-Zuzulová jasnou líderkou po 1. kole slalomu, Vlhová 11.
Rakúsko plánuje zaviesť prísnejšie opatrenia voči ekonomickým migrantom
Rakúsko plánuje prijať prísnejšie opatrenia na to, aby do krajiny zamedzilo vstup takzvaným ekonomickým migrantom. Informovala o tom agentúra Reuters s odvolaním sa na vyjadrenia predstaviteľov rakúskej vlády. Do 8,5 miliónového Rakúska prišli v minulom roku státisíce ľudí utekajúcich pred ozbrojenými konfliktmi či chudobou z krajín na Blízkom východe, v Afganistane či inde. Mnohí z nich pritom smerovali do Nemecka.Približne 90.000 spomedzi týchto osôb požiadalo v roku 2015 v krajine o azyl. Toto číslo predstavuje asi trojnásobný nárast v porovnaní s rokom 2014, uviedlo rakúske ministerstvo vnútra.
Roberto Benigni predstavil pápežovu knihu (+video)
Svetoznámy taliansky herec a režisér Roberto Benigni predstavil dnes knižný rozhovor talianskeho novinára Andreu Tornielliho s pápežom Františkom. Kniha sa volá "Božie meno je milosrdenstvo" a je oddnes v predaji v talianskych kníhkupectvách.
Škrtel bude pauzovať ešte pár týždňov
FC Liverpool získal na hosťovanie do konca sezóny obrancu Stevena Caulkera z Queens Park Rangers.
Vývoz českých zbraní rastie, kupujú ich Európania, Američania aj Arabi
Obavy z rastúceho napätia v Európe aj vo svete nútia vynakladať viac peňazí na zbrane nielen vojakov a policajné zbory, ale aj bežných ľudí. Výsledkom je neustále rastúci predaj českých zbraní a firmy obranného a bezpečnostného priemyslu už tri roky hlásia vyššie tržby. Ekonomicky úspešné boli aj v minulom roku, aj keď presné čísla ešte ministerstvo priemyslu a obchodu k dispozícii nemá.
Maďarský najvyšší súd potvrdil doživotie pre troch mužov za sériu vrážd Rómov
Najvyšší súd v Budapešti dnes v prípade série vrážd Rómov v Maďarsku z rokov 2008 a 2009 potvrdil trest doživotného odňatia slobody pre trojicu páchateľov.
Záujemcovia o voľbu poštou majú na podanie žiadosti čas už len do piatka
Poslancov Národnej rady SR možno voliť aj zo zahraničia, vďaka voľbe poštou. Treba však o ňu požiadať. Záujemcovia o takúto formu hlasovania majú na podanie žiadosti už len niekoľko dní. Termín uplynie v piatok 15. januára. Žiadať sa podá listom alebo elektronicky. Voliči nájdu žiadosť na webstránke Ministerstva vnútra SR.